Jill Abramson

Jill Ellen Abramson (s. 19. maaliskuuta 1954 New York, Yhdysvallat) on yhdysvaltalainen toimittaja. 

Abramson oli The New York Timesin päätoimittaja syyskuusta 2011 toukokuuhun 2014. Hänet irtisanottiin yllättäen, ja hänen seuraajakseen tuli Dean Baquet.Ylen uutiset 15.5.2014 Hän oli tehtävässä ensimmäinen nainen lehden koko historian aikana.

Abramson työskenteli Timessa jo opiskeluaikana (1973–1976). Sen jälkeen hän työskenteli The American Lawyerissa (1977–1986)All American Speakers, viitattu 26.8.2012 . The Wall Street Journalissa hän työskenteli vuosina 1988–1997 ja vuodesta 1997 The New York TimesissaNew York Times, (Archive.org) viitattu 26.8.2012 .

Abramsonin kirja Merchants of Truth: The Business of News and the Fight for Facts aiheutti kohun, kun sen ennakkokappaleissa oli runsaasti muiden kirjoittajien tekstiä ilman lähdemainintaa. Ongelmat korjattiin ennen kirjan myyntiin menoa, mutta kohu ei laantunut. Nuoren polven yhdysvaltalaisjournalistit ovat pitäneet Abramsonia esikuvana, ja tapaus iski kuvaan kolhun. Valmis kirja sai kuitenkin myönteisen vastaanoton muun muassa The Guardianissa ja The Washington Postissa.Vesa Sirén: Plagiaattikohu piinaa entistä päätoimittajaa, Helsingin Sanomat 28.2.2018 s. B 6

 Lähteet 

Luokka:Yhdysvaltalaiset päätoimittajat
Luokka:Vuonna 1954 syntyneet
Luokka:Elävät henkilöt